# **Kudeaketa Plana**

Kudeaketa plana **PMBOK gida-liburuaren arabera** egin da. Hori dela eta, liburu horretan aipatzen diren kudeaketa mota batzuk azalduko dira dokumentu honetan, guztiak ez baitira behar proiektu honetarako.

## **Kalitatearen Kudeaketa**

Proiektuaren tamaina eta bereziki, egile bakar batek egindako proiektua dela kontuan hartuta, kalitatea zaintzeko hiru aspektu kontrolatu behar dira:

* **Inplementazioaren kalitatea**: kode-mailako inplementazioa egokia dela eta software arrunten patroiak jarraitzen direla bermatzeko.
* **Funtzionalitate eta ezaugarrien kalitatea**: produktuak bete behar dituen ezaugarri eta espezifikazioen kontrola.
* **Memoria, dokumentazioa eta aurkezpenaren kalitatea**: proiektuak atxikituta izan behar duen dokumentazio eta memoriaren kalitatea. Adostutako estandarrak betetzen diren (CCII eta OpenUP) ziurtatu behar da, bai eta artefaktu guztiak atal edo sekzio guztiekin beteta daudela. Gainera, webgunearen kalitate kontrola egin behar da.

Aspektu horiek kontrolatzeko Gradu Amaierako Lanaren tutorearen laguntza egongo da eskuragarri, hurrengo ardurak zehaztuz:

|  |  |
| --- | --- |
| **Rolak** | **Ardurak** |
| Proiektuaren egilea (JRR) | * Kalitate-kontrola esparru guztietan. |
| Proiektuaren tutorea (JMP) | * Dokumentazioaren kalitate-kontrola. * Memoriaren kalitate-kontrola. * Memoria aurkezteko webgunearen kalitate-kontrola. * Aurkezpenaren kalitate-kontrola. |

## **Irismenaren Kudeaketa**

Proiektuaren irismena kudeatzeko OpenUP metodologia jarraituko da. Batetik, betekizunen ingeniaritza eginez “**Betebeharren Espezifikazioa**” dokumentua beteko da. Behin sistemaren betekizunak zehazturik, sistemaren arazoa ezagutzeko eta sistema kokatzeko “**Bisioa**” dokumentua idatziko da. Hemendik aurrera, irismena finkatzea errazagoa izango da.

Beste alde batetik, proiektuaren entregagarriak hasieran zehaztuko dira.

## **Komunikazioen Kudeaketa**

Proiektuaren egilearen eta tutorearen arteko komunikazioa ezartzeko hurrengo bi esparru hauek hasieratik zehaztu behar dira:

### **Informazio-sistema**

Informatikan, informazio-sistemek erakunde bakoitzaren funtsezko prozesuetarako eta berezitasunetarako garrantzitsua den informazioa administratzen, biltzen, berreskuratzen, prozesatzen, biltegiratzen eta banatzen laguntzen dute.

### **Komunikazio-kanalak**

Komunikazio-kanalak mezua igorlearengandik hartzailearenganaino transmititzeko euskarria dira. Zirkularrak, internet, telefonoa, posta elektronikoa, sms-ak, irratia, prentsa, telebista... asko dira erabil ditzakegun komunikazio-bideak.

## **Arriskuen Kudeaketa**

Arriskuak kudeatzeko OpenUP metodologiako “**Arriskuen Zerrenda**” dokumentua beteko da. Prozedura hurrengoa da:

1. Proiektuaren hasieran, proiektuarentzako orokorrean arriskutsuak izan daitezken elementuak identifikatu.
2. Arriskuen analisi kualitatibo eta kuantitatiboa egin, haien larritasuna aurreikusteko.
3. Arriskuak arintzeko estrategiak bilatu.
4. Ondoren, iterazio bakoitzean zehar agertu daitezken arriskuak gehitu dokumentura eta 2. eta 3. urratsak errepikatu.