# **Segurtasun Plana**

Dokumentu honen helburua proiektuarekin erlazionatutako elementu eta entitateen segurtasuna definitzea eta proiektuan segurtasuna integratzeko neurriak definitzea da. Beraz, bi kontzeptu jorratzen dira atal honetan: proiektuaren segurtasuna eta proiektuaren konfidentzialtasuna.

## **Proiektuaren Segurtasuna**

Proiektuaren segurtasunari dagokionez bi aspektu babestea garrantzitsua da; batetik, proiektuaren dokumentazio osoa; bestetik, proiektuaren emaitza moduan proposatzen den sistema.

Bi elementu horiek era berdinean babestuko dira. Hasteko, Informatika Fakultateak eskainitako **zerbitzari propio bat** izango du egileak, nahi dituen fitxategiak gordetzeko eta proiektuko tutorearekin partekatzeko. Prozedura hurrengoa izango da:

1. Proiektuaren egileak bere makinan dokumentuak idatzi edo sistema garatuko du.
2. Zerbitzarira igoko ditu aldaketak, elementuen bertsioa adieraziz.
3. Proiektuaren tutoreak elementuen kalitatea bermatuko du (Kalitate Plana).
4. Proiektuaren egileak bere makinan jarraituko du lan egiten, elementuen aurreko bertsioa zerbitzarian egonez.

Zerbitzari horretan ez dira dokumentuak sortuko edo sistema garatuko, beraz, beti elementu bakoitzaren aurreko bertsioa egongo da berreskuratzeko.

Beste alde batetik, sistemaren bertsioen kontrola eta *backup*-ak izateko, aukeratzen den CMS motaren araberako izango da. CMSak bertsio-kontrola edo kopiak egiteko aukerarik ez badu GitHub motako erremintak erabiltzea ez da baztertzen.

## **Proiektuaren Konfidentzialtasuna**

Konfidentzialtasunari buruz, Informatika Fakultatea da, Euskal Herriko Unibertsitatea zehazki, kontuan hartu beharreko interesdun bakarra.

Ikasleak konpromisoa hartzen du unibertsitateak emandako informazio konfidentzialik ez zabaltzeko beste pertsona edo erakunde bati, ez idatziz ez ahoz, unibertsitateak aldez aurretik eta idatziz baimendu gabe.