# **Tresnak**

Dokumentu honek proiektuan zehar erabili izandako tresna guztiak zerrendatzea eta deskribatzea du helburu. Ordena lexikografikoan daude zehaztuta erabilitako tresnak guztiak:

* Blackboard Collaborate
* Drupal
* EHSIS
* Gephi
* Gmail, EHU Posta
* Graphviz
* Notepad++
* PlantUML
* Programazio-lengoaiak
* Protégé
* XAMPP

## **Tresnen deskribapena**

Jarraian, aurreko atalean zerrendatutako tresnetatik garrantzitsuenak laburki deskribatuko dira:

***Graphviz 2.38***

Graphviz grafikoak bistaratzeko kode irekiko softwarea da. Egiturazko informazioa grafikoen eta sare abstraktuen diagrama gisa irudikatzeko modu bat da. Aplikazio garrantzitsuak ditu sareetan, bioinformatikan, software-ingeniaritzan, datu-baseen eta webguneen diseinuan, ikaskuntza automatikoan eta beste domeinu tekniko batzuetarako interfazeetan.

***Gephi v 0.9.2***

*Gephi* mota guztietako grafiko eta sareetarako bistaratze eta esplorazio software liderra da. Kode irekiko eta doako softwarea da.

***Protégé v 3.5***

Ontologia esparruko kode irekiko editorea da, sistema adimendunak eraikitzeko softwarea.

*Protegék* erabiltzaile akademikoen, gobernukoen eta korporatiboen komunitate sendo baten babesa du. Komunitate horiek *Protégé* erabiltzen dute hainbat arloko ezagutzetan oinarritutako irtenbideak eraikitzeko, hala nola biomedikuntzan eta merkataritza elektronikoan.

***EHSIS v 1.08***

Euskal Herriko Unibertsitateko (EHU) *ERABAKI* taldeak hedatutako ingurunea da, *CLIPS* 6.04, *FuzzyCLIPS* 6.04, gertaeretara orientatutako programazioa, interfazeen garapena, komunikazioa eta leihoetan oinarritutako ingurunea integratzen duena.

***Drupal 8***

*Drupal* edukiak kudeatzeko sistema edo *CMS* librea, modularra eta oso konfiguragarria da. Sistema dinamikoa da, hau da, zerbitzariaren edukiak modu finkoan biltegiratu beharrean, orrien testu-edukia eta beste konfigurazio batzuk datu-base batean biltegiratzen dira eta web ingurune bat erabiliz editatzen dira.

***XAMPP v 3.2.4***

XAMPP software libreko pakete bat da, nagusiki *MySQL* datu-baseen kudeaketa sistema eta *Apache* web zerbitzaria integratzen duena.

***PlantUML***

Software irekia da. Testu laua *UML* diagrametan bihurtzeko balio du.

**Programazio-lengoaiak**

Xehetasunetan sartu gabe, jarraian proiektu guztian zehar erabili diren programazio-lengoaia guztiak zerrendatuko dira:

* PHP (Drupal)
* DOT (Workflow editorea)
* CLIPS (Workflow motorra)
* HTML (Drupal, proiektuaren webgunea)
* CSS (Drupal, proiektuaren webgunea)
* JavaScript (Drupal, proiektuaren webgunea)